Oma panuse Eesti iluuisutamise teadvustamisele maailmas on viimasel kahel aastakümnel andnud ka ISU  rahvusvahelise kategooriaga kohtunikud Anne Šaraškin, Peeter Laur, Nikolai Salnikov, Kadi Zvirik ja Julia Semjonova. Järgmisel kolmel taliolümpial kaitses ainsana Eesti iluuisutamisau käesoleva EM võistluse peakorraldaja Margus Hernits, kelle parimaks olümpiatulemuseks jäi 20. koht 1998 Nagano mängudel. Alates 1990ndate keskpaigast osales Eesti suurvõistlustel juba kõikides võistlusklassides ja aasta-aastalt tulemused paranesid. 2001. aastal jõudsid Euroopas 10. kohale paarissõitjad Viktoria Šklover - Valdis Mintals.